Diari Oficial de la Generalitat Valenciana


Sumari del DOGV 7194, del 17-01-2014 (2014/22)

Notificació de la sentència dictada en el juí verbal número 160/2013.
---------------------------------------------------------------------

### Dades del document

Número de DOGV
:   7194

Data del DOGV
:   17-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/22


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el juí verbal número 160/2013. [2014/22]  
Juí verbal 000160/2013  
Demandant: Luna Iberian Investments, LTD.  
Procuradora: María Irene Tormo Moratalla.  
Demandada: Rosa María Gómez Juan.  
Procurador/a: -  
M.ª Carmen Delgado Delgado, secretària judicial del Jutjat de Primera Instància número 5 d'Elx i partit, faig constar que en virtut del que s'ha ordenat per una resolució d'esta data dictada en el procediment a què es fa referència, i en atenció al desconeixement de l'actual domicili o parador de Rosa María Gómez Juan, de conformitat amb el que disposen a este efecte els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat, a fi de dur a terme la diligència de notificació, i testimoniar a continuació la resolució objecte de notificació:  
  
«Sentència número 91/2013  
Elx, 15 d'abril de 2013  
José Augusto Martínez Giner, jutge substitut de reforç del Jutjat de Primera Instància número 5 d'esta ciutat, he vist i oït estes actuacions de juí verbal, seguides en este Jutjat amb el número 160/2013, dimanants del procediment monitori número 734/2010, promogut a instàncies de Luna Iberian Investments, LTD, representada per la procuradora dels tribunals Irene Tormo Moratalla i dirigida pel lletrat Gonzalo Escalza Rueda, contra Rosa María Gómez Juan, en situació processal de rebel·lia, sobre la reclamació d'una quantitat, i sobre la base dels següents:  
  
[?]  
Dispositiva  
Estime parcialment la demanda interposada per Luna Iberian Investments, LTD, representada per la procuradora dels tribunals Irene Tormo Moratalla i dirigida pel lletrat Gonzalo Escalza Rueda, contra Rosa María Gómez Juan, en situació processal de rebel·lia; declare nul·la de ple dret, per abusiva, la clàusula del contracte, quant al tipus aplicable d'interés de demora del 2,1 per cent mensual fixat en el contracte de préstec objecte d'actuacions, i condemne Rosa María Gómez Juan a pagar a Luna Iberian Investments, LTD la suma de 3.935,61 euros, més els interessos, els quals seran liquidats de la manera establida en el fonament jurídic quint d'esta resolució judicial.  
  
En matèria de costes, cal ajustar-se al contingut del fonament jurídic sext d'esta resolució judicial.  
Notifiqueu a les parts esta resolució, i feu-los saber que no és ferma.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs es formalitzarà per mitjà d'un escrit presentat en este Jutjat en el termini de 20 dies hàbils, comptador des de l'endemà de la notificació de la resolució que s'impugne, on l'apel·lant expose les al·legacions en què base la impugnació, a més d'esmentar la resolució contra la qual s'apel·la i les decisions que s'impugnen (articles 457.1 i 2 LEC, en la redacció donada per la Llei 37/2011, de 10 d'octubre, de Mesures d'Agilització Processal).  
  
Informació sobre el depòsit per a recórrer  
Perquè siga admés a tràmit el recurs d'apel·lació contra esta resolució s'haurà de constituir un depòsit de 50 euros en el compte del Jutjat, depòsit que es tornarà només en el cas que el recurs siga estimat. L'admissió del recurs necessitarà que s'haja consignat, en l'oportuna entitat de crèdit i en el compte de depòsits i consignacions obert a nom del Jutjat, la quantitat objecte de depòsit, la qual cosa s'haurà d'acreditar. El secretari verificarà la constitució del depòsit i en deixarà constància en les actuacions. No s'admetrà a tràmit cap recurs que no tinga el depòsit constituït. El Ministeri Fiscal, l'Estat, les comunitats autònomes, les entitats locals i els organismes autònoms dependents de tots estos quedaran exempts de constituir el depòsit per a recórrer. Si el recurrent haguera incorregut en defecte, omissió o error en la constitució del depòsit, es concediria a la part el termini de dos dies per a l'esmena del defecte, amb aportació, si és el cas, de documentació acreditativa. Si no s'efectua, es dictarà una interlocutòria que pose fi al tràmit del recurs, o que inadmeta la demanda, i així quedarà ferma la resolució impugnada (DA 15a de la Llei Orgànica 6/1985, d'1 de juliol, del Poder Judicial, en la redacció donada per la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la nova Oficina Judicial).  
Porteu l'original al llibre de sentències i deixeu una testimoniança d'esta resolució en les actuacions.  
Esta és la meua sentència, que pronuncie, mane i firme.  
Publicació. La sentència anterior va ser donada en el dia de hui pel magistrat jutge que la subscriu, i es procedix, a continuació, a la seua notificació a les parts. En done fe.»  
I perquè valga de notificació de forma deguda respecte de Rosa María Gómez Juan, expedisc este edicte.  
  
Elx, 3 d'octubre de 2013.- La secretària judicial: M.ª Carmen Delgado Delgado.